Louis Braille

**Louis Braille**, nado en Coupvray, a 40&nbsp;km de París, o 4 de xaneiro de 1809 e finado o 6 de xaneiro de 1852 en París, foi un profesor francés famoso pola invención do sistema de escrita para cegos que tamén se chama braille. Ensinou Matemáticas e Música entre outras materias. Pola súa orixe, o seu nome debe pronunciarse con *elle* e non con *ele* como se escoita ás veces. En francés, o ele duplo (*ll*) precedido dun *i* pronúnciase *elle*.

Na súa honra, o 4 de xaneiro celébrase o **Día Mundial do Braille**.

## Traxectoria 
**Louis Braille** naceu nunha aldea pequeniña a 40&nbsp;km de París (Coupvray) en (Francia) en 1809 nunha familia humilde. Seu pai, Simon-René Braille, era talabarteiro: fabricaba apeiros de coiro para a labranza como as correas, cinchas, alabardas etc. Á idade de 3 anos perdeu a vista. Infectóuselle o ollo esquerdo nun accidente no taller do seu pai. A infección rematou por danarlle o ollo dereito tamén, provocándolle unha cegueira irreversible.

O seu pai facíalle textos en táboas con cravos para que aprendera a ler. Moi pronto, decidiron envialo a un centro para cegos en París: *Centre des Jeunes Aveugles* que levaba Valentin Haüy. Este protector da xente cega ideara un sistema de escrita en relevo que reproducía as letras tal como as escribimos con moldes. Con ese sistema de escrita, Braille aprendeu e ensinou no mesmo centro posteriormente matemáticas, música e outras materias. O acerto de Louis estivo en reducir o número de puntos ao estritamente necesario para xerar suficientes signos para unha escrita apropiada e un tamaño que facilitase a lectura.

Ficheiro:CasadeBraille librorelevo.JPG|alt=Libro aberto con texto escrito en relevo por Braille|Libro en relevo escrito por Braille
Ficheiro:Brajlo.svg|alt=Signo xerador do Braille formado por 2 columnas de 3 puntos numerados. Primeira columna: 1, 2, 3; segunda: 4, 5, 6.|Signo xerador do Braille

## Morte 
Faleceu en París debido á tuberculose o 6 de xaneiro de 1852. Foi primeiro enterrado na súa aldea natal e trasladado posteriormente ao Panteón de Franceses Ilustres de París. Aínda así, polo seu valor simbólico, deixaron as súas mans nunha caixiña sobre a súa tumba no cemiterio do lugar.

Ficheiro:CasadeBraille tumbaaldea.JPG|Tumba no cimiterio de Coupvray
Ficheiro:CasadeBraille panteonparis.JPG|Panteón de Franceses Ilustres de París
Ficheiro:CasadeBraille tumbaparis.JPG|Tumba actual no Panteón

## Galería de imaxes 

Ficheiro:LouisBraille-escr.png|Alfabeto do sistema Braille
Ficheiro:CasadeBraille busto.JPG|Busto no Panteón de París
Ficheiro:CasadeBraille letreirolumninoso-.JPG|Letreiro luminoso no Panteón de París
Ficheiro:CasadeBraille maquina.JPG|Máquina de escrita Braille da casa natal
Ficheiro:Braille house09.JPG|Mapa en relevo
Ficheiro:Braille house03.JPG|Inscrición na casa natal de Braille
Ficheiro:Braille house07.JPG|Busto de Braille na súa casa natal
Ficheiro:Braille house04.JPG|Perspectiva da casa natal
Ficheiro:Braille house08.JPG|Letreiro con cravos na casa natal
Ficheiro:Braille house05.JPG|Comedor da casa natal
Ficheiro:Braille-Marseille.jpg|Busto de Braille no *Jardin de la colline Puget* en Marseille
Ficheiro:Fuengirola a Braille.jpg|Monumento dedicado a Braille en Fuengirola, obra do escultor Andrés López Yebra
Ficheiro:Buste-Louis-Braille-Sainte-Marie.jpg|Busto de Braille en *La Ressource* nos outeiros de Sainte-Marie na Réunion.
Ficheiro:Buenos Aires - Busto de Luis Braille.jpg|Busto de Braille en Buenos Aires, Arxentina.
Ficheiro:Coupvray-05.jpg|Estatua e baixorrelevo de Braille,realizada por Etienne Leroux. Coupvray.

## Notas 
## Véxase tamén 
### Bibliografía 
* Henri, P. (1952). ''La vie et l'oeuvre de Louis Braille: inventeur de l'alphabet des aveugles, 1809-1852*. París: Presses Universitaires de France. 
* Mellor, C. M. (2008). *Louis Braille: Le génie au bout des doigts*. París: Éditions du patrimoine. 

### Outros artigos 
* Braille
* Tecnoloxía de escrita Braille
* Cegueira

### Ligazóns externas 
* Actas do coloquio *Braille 1809-2009: l’écriture à 6 points et son avenir* 
* Biografía de Louis Braille (Americain Foundation for the Blind) 
* Louis Braille no portal do *Syndicat national des ophtalmologistes de France''  
*Revista Louis Braille 
* Páxina de Homenaxe a Luís Braille da UNED